విజయవాడలో బిఎస్4 పెట్రోల్ భువనేశ్వర్: పెట్రో ఉత్పత్తుల్లో కాలుష్య కారకాల తగ్గింపు కోసం ప్రభుత్వ రంగంలోని ఆయిల్ రిఫైనరీ కంపెనీలు భారీగానే ఖర్చు చేస్తున్నాయి. ఇందుకోసం 2020 నాటికి రూ.91,000 కోట్లు ఖర్చు చేయనున్నట్టు పెట్రోలియం, సహజ వాయువుల మంత్రిత్వ శాఖ కార్యదర్శి కెడి త్రిపాఠి చెప్పారు. ఇందులో ఇప్పటికే రూ.63,000 కోట్లు ఖర్చు చేసినట్టు వెల్లడించారు. మిగతా రూ.28,000 కోట్లు 2020 నాటికి భారత స్టేజ్ (బిఎస్) 6 ప్రమాణాలతో కూడిన ఇంధన తయారీ వసతుల కల్పన కోసం ఖర్చు చేస్తామన్నారు. బిఎస్-4 ప్రమాణాలతో కూడిన పెట్రోలియం, డీజిల్ విడుదల సందర్భంగా త్రిపాఠి మాట్లాడారు. కాలుష్య తగ్గింపు నిబంధనలకు అనుగుణంగా అవసరమైన ప్రమాణాలతో పెట్రోల్, డీజిల్ ఉత్పత్తికి మన రిఫైనరీలు ఎప్పటికపుడు సిద్ధమవుతున్నట్టు తెలిపారు. ఏప్రిల్ 2020 నుంచి దేశంలో బిఎస్-6 ప్రమాణాలతో కూడిన పెట్రోల్, డీజిల్ అమ్మకాలు ప్రారంభిస్తామని కేంద్ర పెట్రోలియం మంత్రి ధర్మేంద్ర ప్రధాన్ భువనేశ్వర్లో ప్రకటించారు. మరోవైపు ఆంధ్రప్రదేశ్లోని విజయవాడ, వారణాసి, మధురైతో సహా దేశంలోని 12 ప్రధాన నగరాల్లో బిఎస్-4 ప్రమాణాలతో కూడిన పెట్రోల్, డీజిల్ అమ్మకాలను ప్రధాన్ లాంఛనంగా ప్రారంభించారు.
vijayavaadalo bs4 petrol bhuvaneshwar: petro utpattullo kalushya kaarakaala taggimpu kosam prabhutva rangamlooni aayil refinery companylu bhaareegaane kharchu chestunnayi. indukosam 2020 naatiki roo.91,000 kotlu kharchu cheyanunnattu petrolium, sahaja vaayuvula mantritva saakha kaaryadarsi kedi tripaati cheppaaru. indulo ippatike roo.63,000 kotlu kharchu chesinattu velladinchaaru. migata roo.28,000 kotlu 2020 naatiki bhaarata stage (bs) 6 pramaanaalatoe kuudina indhana tayaarii vasatula kalpana kosam kharchu chestaamannaaru. bs-4 pramaanaalatoe kuudina petrolium, deasil vidudala sandarbhamgaa tripaati matladaru. kalushya taggimpu nibandhanalaku anugunamgaa avasaramaina pramaanaalatoe petrol, deasil utpattiki mana refinerylu eppatikapudu siddhamavutunnattu telipaaru. epril 2020 nunchi desamlo bs-6 pramaanaalatoe kuudina petrol, deasil ammakaalu praarambhistaamani kendra petrolium mantri dharmendra pradhan bhuvaneshwarlo prakatinchaaru. marovaipu aandhrapradeshloni vijayavada, vaaranaasi, madhuraitho sahaa desamloni 12 pradhaana nagaraallo bs-4 pramaanaalatoe kuudina petrol, deasil ammakaalanu pradhan laanchanamgaa praarambhinchaaru.